ટ્વિટર પર મુખ્ય પ્રધાન વિજય રૂપાણીએ કૉંગ્રેસ અધ્યક્ષ રાહુલ ગાંધીને ગણાવ્યા 'જુઠ્ઠા'\n'ઇન્ડિયન એક્સપ્રેસ'નો અહેવાલ ટાંકીને રાહુલ ગાંધીએ લખ્યું કે 'વાઇબ્રન્ટ ગુજરાત'ના પ્રાયોજક અળગા થઈ રહ્યા છે. 

રાહુલે ટ્વીટમાં લખ્યું, " નરેન્દ્ર મોદીના વડપણ હેઠળ યોજાઈ રહેલા વાઇબ્રન્ટ ગુજરાત2019થી શંકાશીલ પ્રાયોજકો અળગા થઈ રહ્યા છે. તેમણે મંચ છોડી દીધો છે."

રાહુલે ટાંકેલા અખબારી અહેવાલમાં બ્રિટનના દૂતે અસંતોષજનક પરિણામ મળતા વાઇબ્રન્ટ ગુજરાત છોડવાની વાત કરી હતી. 

રાહુલ ગાંધીએ કરેલા આ ટ્વીટનો જવાબ ગુજરાતના મુખ્ય મંત્રી વિજય રૂપાણીએ આપ્યો. 

'દેશ ગુજરાત'ના અહેવાલને ટાંકીને મુખ્ય પ્રધાન રૂપાણીએ ટ્વીટ કર્યું, "રાહુલ ગાંધી તમે કેવા શરમ વિનાના જૂઠ્ઠા છો. આ વર્ષે વાઇબ્રન્ટ ગુજરાતને ક્યાંય વધુ ભાગીદાર મળ્યા છે. આ રહ્યા પુરાવા..."

 રાહુલે ટાંકેલા અહેવાલમાં શું હતું?

'ઇન્ડિયન એક્સપ્રેસ'ના અહેવાલમાં નામ જાહેર ના કરવાની શરતે વરિષ્ઠ બ્રિટિશ રાજદૂતેએ કરેલી વાતચીત રજૂ કરાઈ હતી. 

બ્રિટને વાઇબ્રન્ટ ગુજરાતમાં 'સાથી રાષ્ટ્ર' બનવાનો ઇન્કાર કર્યો હતો, જેનું કારણ રાજદૂતે અહેવાલમાં જણાવ્યું હતું. 

રાજદૂતે કહ્યું હતું," અસંતોષકારક વેપારી પરિણામને પગલે દેખાડા સમાન રાજ્યના વડપણ હેઠળ યોજાઈ રહેલા કાર્યક્રમમાંથી બ્રિટને હટી જવાનું નક્કી કર્યું છે."

અમેરિકા બાદ બ્રિટન એવું બીજું રાષ્ટ્ર છે કે જેણે 18થી 20 જાન્યુરી સુધી યોજાનારા 'વાઇબ્રન્ટ ગુજરાત'ના સાથી રાષ્ટ્ર તરીકે પોતાનું નામ પરત ખેંચી લીધું છે. 

તમે આ વાંચ્યું કે નહીં?

અહેવાલમાં રાજદૂતે એવું પણ જણાવાયું હતું કે 50 હજાર પાઉન્ડ (ભારતીય ચલણમાં 44 લાખ રૂપિયા) ખર્ચીને મંત્રીઓ અને વેપારી પ્રતિનિધિઓને કાર્યક્રમમાં લાવવા છતાં વેપારી સોદાઓ બહુ ઓછા થતા. 

તેમણે એવું પણ ઉમેર્યું હતું, "અમે કોઈ અન્ય સારા રસ્તે પૈસા રોકવાનું નક્કી કર્યું છે." 

"વર્ષે 25 હજાર પાઉન્ડનો ખર્ચ કરીને માત્ર લોકોને મળવા, ભોજન લેવા અને કાર્યક્રમો યોજવા કરતાં અમે ઘણું સારું કામ કરી શકીએ." 

"આ કાર્યક્રમમાં અમે માત્ર બેએક સોદાઓ જ પાર પાડ્યા હતા." 

રૂપાણીએ ટાંકેલા અહેવાલમાં શું હતું?

રાહુલના ટ્વીટનો જવાબ વિજય રૂપાણીએ 'દેશગુજરાત'ના અહેવાલને ટાંકીને આપ્યો હતો. 

અહેવાલમાં વિજય રૂપાણીને એવું કહેતા ટાંકવામાં આવ્યા હતા કે આ વખતના કાર્યક્રમને મોટા પાયે આંતરરાષ્ટ્રીય સમર્થન મળી રહ્યું છે. 

આ પહેલાના કાર્યક્રમમાં 10 રાષ્ટ્રો ભાગીદાર હતાં, જ્યારે આ વખતે 16 રાષ્ટ્રો કાર્યક્રમના ભાગીદાર છે. 

રૂપાણીએ એવું પણ જણાવ્યું હતું કે...\n\ntl;dr:
કૉંગ્રેસના અધ્યક્ષ રાહુલ ગાંધી અને ગુજરાતના મુખ્ય મંત્રી વિજય રૂપાણી વચ્ચે ટ્વિટર પર વાકયુદ્ધ છેડાયું છે. આ વાકયુદ્ધ છેડાવાનું કારણ જાન્યુઆરીમાં યોજાઈ રહેલો 'વાઈબ્રન્ટ ગુજરાત'નો કાર્યક્રમ છે.